《赠陈伯玑移居》
清代·周体观

重开三亩宅，环堵正相宜。花落春城晚，人归故园迟。

鉴湖原是曲，邻笛为谁吹。独踏庭前月，依稀授馆时。

作者简介：直隶遵化人，字伯衡。顺治六年进士，改翰林院庶吉士，累迁吏科给事中。为人坦直倜傥，在官若忘其家。旋出为江西参议道。工诗，所作多尚自然，不事雕饰。有《晴鹤堂诗钞》。